QORTI ĊIVILI (SEZZJONI FAMILJA) ONOR.IMHALLEF JACQUELINE DUJIC GRIMA LL.D., LL.M. (IMLI) Seduta ta' nhar it-Tlieta 3 ta' Novembru 2020 Rat ir-rikors ta' AA, datat 14 ta' Awwissu 2019, a fol 1 et seqq., li jaqra hekk: Illi l-partijiet iżżewwġu f'Malta fil-Knisja ta' San Piju X fil-paroċċa ta' Santa Luċija nhar l-erba' u għoxrin jum ta' Settembru tas-sena elf disa' mija disa' u disgħin (24.09.1999) hekk kif evidenzjat mill-anness estratt tal-Att taż-Żwieġ hawn immarkat bħala Dok AA1. Illi miż-żwieġ tagħhom il-partijiet għandhom bint bl-isem ta' NA li twieldet nhar X u li għalhekk għadha minuri. Illi b'kuntratt ippubblikat fl-atti tan-Nutar Josef C Stanicich Sive Stanicic Boffa LLD fil-ħdax il-jum ta' Marzu tas-sena elfejn u dsatax (11.03.2019) liema kuntratt qiegħed jiġi hawn anness u mmarkat bħala dok AA2, il-partijiet bonarjament isseparaw minn xulxin u xoljew il-komunjoni tal-akkwisti, dan kollu wara li ġew debitament awtorizzati mill-Qorti ta' Malta b'digriet mogħti mill-Qorti Ċivili (Sezzjoni tal- Familja) tat-tmienja u għoxrin ta' Frar tas-sena elfejn u dsatax (28.2.2019). Illi r-rekwiżiti għall-pronunzjament tad-divorzju, kif elenkati fl-Artikolu 66 B tal- Kapitolu 16 tal-Liġijiet ta' Malta huma sodisfatti stante: Illi l-partijiet ilhom de facto separati għal aktar minn erba' snin u dan kif dikjarat fl-aħħar paragrafu tal-kuntratt ta' separazzjoni. Illi ma hemm l-ebda prospett raġonevoli għal rikonċiljazzjoni bejn il- partijiet li, illum il-ġurnata, qiegħdin jgħixu ħajja totalment separata Illi ai termini tal-klawsola numru tlieta (3) u erbgħa (4) tal-fuq imsemmi kuntratt ta' separazzjoni hawn anness u mmarkat bħala Dok AA2, il- partijiet iddekadew mill-obbligu ta' manteniment reċiproku, u għalhekk l-ebda manteniment ma huwa dovut f'dan ir-rigward. Illi ai termini tal-klawsola numru tmienja (8) tal-fuq imsemmi kuntratt ta' separazzjoni hawn anness u mmarkat bħala Dok AA2, fir-rigward tal- manteniment għall-wild, l-esponenti obbliga ruħu li jħallas lill-intimata is-somma ta' mitejn Ewro (€200) fix-xahar. tħallas regolarment u ma hemmx kwistjoni dwaru. Illi għall-finijiet tal-Artikolu 66 N (1) (a) u (b) qiegħed jiġi rilevat lil-partijiet huma domiċiljati f'Malta u għandhom ir-residenza tagħhom f'Malta. Għaldaqstant, in vista tas-suespost, l-esponenti qed jitlob bir-rispett lil din l- Onorabbli Qorti jogħġobha, prevja kwalisiasi dikjarazzjoni u/jew provvediment opportun a tenur tal-Artikolu 66 A et seq tal-Kapitolu 16 tal-Liġijiet ta' Malta: i. Tippronunzja l-ħall taż-żwieġ li ġie ċelebrat mill-partijiet fil-Knisja ta' San Piju X fil-paroċċa ta' Santa Lucia nhar l-erba u għoxrin jum ta' Settembru tas-sena elf disa' mija disa' u disgħin (24.09.1999). Tordna lir-Reġistraturi tal-Qrati sabiex fi żmien imħolli għal daqshekk min din l-Onorabbli Qorti javża lid-Direttur tar-Reġistru Pubbliku bid-divorzju u l-ħall il-ligi; taż-żwieġ tal-partijiet, biex dan jiġi debitament reġistrat fir-Reġistru Pubbliku. U dan taħt dawk il-provvedimenti kollha li dina l-Onorabbli Qorti jidhrilha xierqa Rat li l-atti tar-rikors promotur, d-digriet u tal-avviz tas-smiegh gew debitament notifikati skond Rat ir-risposta ta' MA, datata 16 ta' Ottubru 2019, a fol 23, li taqra hekk: Illi hija taqbel mal-fatti imniżżlin fir-rikors promotur mir-rikorrenti ħlief għall- fatt illi mhuwiex minnu illi l-manteniment tal-wild jitħallas regolarment kif dovut jagħmel skont klawsola 8 tal-kuntratt ta' separazzjoni, anness mar-rikors Illi fil-fatt, ir-rikorrenti għandu ħafna pagamenti b'lura li għadhom ma tħallsux u li jammontaw għal aktar minn elf Ewro (€1000) u għaldaqstant ma huwa regolari xejn fil-pagamenti. Illi preżentament ma għandha l-ebda garanzija illi mhux ser tissussiti din il- problema ta' nuqqas ta' ħlas. Għaldaqstant l-esponenti qiegħda topponi għat-talbiet rikorrenti, sakemm ma jitħallsux l-arretrati kollha dovuti lilha u tingħata l-garanzija preskritta mil-liġi, f'dawn il-każijiet, rigward il-ħlasijiet futuri. Rat il-verbal tal-21 ta' Frar 2020 ( fol 26 ) fejn l-intimata ivverbalizzat illi hija tixtieq tirriverti lura għall-kunjom xbubitha cioe P ; Rat id–dokumenti ezebiti u l-atti kollha tal-kawza; Rat l-Artikoli 66A, 66B u 66C tal-Kapitolu 16 tal-Ligijiet ta' Malta; Ikkonsidrat; MA xehdet bil-ġurament – fol 28 - illi hija iżżewwġet lil AA fl-24 ta' Settembru 1999 u minn dan iż-żwieġ twieldet tifla. Illi dan iż-żwieġ ma irnexxiex u l-partijiet iffirmaw kuntratt ta' separazzjoni f'Marzu 2019. Xehdet illi l-partijiet kienu ilhom jgħixu separatament il-fuq minn erba' snin. Xehdet ukoll illi ma hemmx tama ta' rikonċiljazzjoni. MA reġgħet xehdet, din id-darba bl-affidavit – fol 31B – illi l-manteniment ma jitħallasx regolarment kif dovut skond klawsola 8 tal-kuntratt ta' separazzjoni. Xehdet illi r-rikorrenti għandu ħafna pagamenti b'lura li għadhom ma tħallsux u li jammontaw għall-tliet elef tmien mija u ħamsin Ewro (€3,850). Xehdet illi hija tixtieq li tiġi milqugħa it-talba u li jingħata d-divorzju minn din il-Qorti pero mingħajr preġudizzju għad-dritt tagħha li tirkupra ammonti dovuti lilha b'mezzi ċivili għad-disposizzjoni tagħha. AA xehed bil-ġurament – fol 34 – u ikkonferma u ikkorrobora dak li xehdet martu MA u żied jgħid ukoll illi l-manteniment li kien b'lura illum huwa settled. Ikkonsidrat; Ikkonsidrat: Rat l-Artikoli 66A u 66B tal-Kapitolu 16 tal-Ligijiet ta' Malta fejn inghad: (1) Kull wieħed u waħda mill-miżżewġin ikollu l-jedd illi jitlob id-divorzju jew il-ħall taż-żwieġ skont kif inhu maħsub f'dan is-Sub-Titolu. jkunx meħtieg illi qabel ma jiġi mitlub id-divorzju, il-miżżewġin ikunu infirdu minn xulxin b'kuntratt jew b'sentenza. [...] Jirrizulta illi l-partijiet kienu zzewgu nhar il-24 ta' Settembru 1999 (Vide Dok AA1 fol 3) u li minn dan iz-zwieg huma kellhom wild wiehed, li għadha minuri; Jinsab stabbilit ukoll illi l-partijiet isseparaw legalment permezz ta' kuntratt in atti tan-Nutar Dottor Josef C Stanicich Sive Stanicic Boffa, datat 11 ta' Marzu 2019 (vide fol 5 et seqq.), ghalkemm kienu ilhom isseparati de facto 'l fuq minn erbgħa snin; Jirrizulta ukoll illi l-intimata irrevediet il-posizzjoni tagħha u xehdet ( fol 31 B) illi hija xtaqet illi tiġi milqugħa t-talba għall-otteniment tad-divorzju minkejja l-arretrati dovuti ta' manteniment. Il-Qorti tqis inoltre illi gie pruvat li ma hemm l-ebda prospett ragonevoli ta' rikonciljazzjoni bejn il-partijiet. Il-Qorti taghraf illi l-Legislatur Malti kien car daqs il-kristall fejn si tratta ta' manteniment dovut minn min qieghed jintavola l-azzjoni ghad-divorzju, infatti Artikolu 66B(c) jipprovdi: Bla ħsara għad-dispożizzjonijiet li ġejjin ta' dan l-artikolu, [ id-divorzju ma jistax jingħata ħlief b'talba ta' żewġ persuni miżżewġa flimkien jew ta' waħda minnhom kontra l-oħra, u sakemm il-qorti tkun sodisfatta (a) fid-data li jibdew il-proċeduri ta' divorzju, il-miżżewġin ikunu għexu mhux flimkien għal perjodu ta', jew perjodi li jammontaw għal, mill-inqas erba' snin matul il-ħames snin minnufih preċedenti, jew ikunu għaddew mill-inqas erba' snin mid-data tas- separazzjoni legali; u miżżewġin; u (b) ma hemm l-ebda prospett raġonevoli għal rikonċiljazzjoni bejn il- (ċ) il-miżżewġin u kull wild tagħhom qed jirċievu manteniment adegwat, fejn hu dovut, skont iċ-ċirkostanzi partikolari tagħhom, kif hemm maħsub fl-artikolu 57: Iżda l-miżżewġin jistgħu f'kull żmien jirrinunzjaw għad-dritt tagħhom ta' Minkejja li gie ndikat lill-Qorti li sar forma ta' pagament f'ammont biss ta' 1,200 Ewro, din il- Qorti ma ghandhiex konferma li l-ammont ta' manteniment dovut ta' 3,850 Ewros in effett gie Ghalhekk sakemm l-attur ihallas u jissalda l-manteniment dovut lil martu, ghan-nom tat- tifla taghhom – u cioe is-somma ta' €3850, il-Qorti ma tistax tghamel altru hlief tastjeni milli tiehu konjizzjoni tat-talba. Bl-ispejjez kontra l-attur.